Ehdotus neuvoston asetukseksi (EY) eräistä valvontatoimenpiteistä ICCATin vahvistamien toimenpiteiden noudattamisen varmistamiseksi /* KOM/98/0620 lopull. - CNS 98/0305 */



Virallinen lehti nro C 371 , 01/12/1998 s. 0016



Ehdotus neuvoston asetukseksi (EY) eräistä valvontatoimenpiteistä ICCATin vahvistamien toimenpiteiden noudattamisen varmistamiseksi (98/C 371/07) (ETA:n kannalta merkityksellinen teksti) KOM(1998) 620 lopull. - 98/0305(CNS) (Komission esittämä 30 päivänä lokakuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon, että Euroopan yhteisöstä tuli Kansainvälisen Atlantin tonnikalojen suojelun yleissopimuksen (ICCAT), jäljempänä "ICCAT-yleissopimus", sopimuspuoli 14 päivänä marraskuuta 1997, sekä katsoo, että ICCAT-yleissopimuksessa säädetään tonnikalavarojen ja sen lähilajien säilyttämisen ja hoidon alueellisen yhteistyön puitteista Atlantilla ja sitä ympäröivillä merillä erityisesti Kansainvälisen Atlantin tonnikalojen suojelukomission avulla, jäljempänä "ICCAT", sekä antamalla sellaisia kalavarojen säilyttämistä ja hoitoa koskevia suosituksia yleissopimuksen alueella, jotka velvoittavat sopimuspuolia, säilyttämistoimenpiteiden noudattamisen varmistamiseksi ICCAT on 14-21 päivänä marraskuuta pidetyssä 15. sääntömääräisessä kokouksessaan antanut suosituksen jälleenlaivauksista ja alusten tarkkailusta, joka on tullut 13 päivänä kesäkuuta 1998 sopimuspuolia sitovaksi, ja yhteisön olisi sovellettava mainittua suositusta, on tarpeen säätää ICCATin vahvistamien säilyttämistoimenpiteiden vastaista toimintaa todennäköisesti harjoittavia aluksia koskevaa tietojen vaihtoa koskevista yksityiskohtaisista säännöistä, merivalvonnan tehostamiseksi on ensisijaisen tärkeää, että yhteisön kalastusalukset ja niiden emäalukset vastaanottavat vain sopimuspuolten, -yritysten tai -kalastusyhteisyritysten lipun alla purjehtivista aluksista peräisin olevia jälleenlaivattuja saaliita, ICCAT on jatkuvasti kannustanut yleissopimuksen alueella ICCATin toimivaltaan kuuluvia lajeja kalastavia muita kuin sopimuspuolia, -yrityksiä ja kalastusyrityksiä tulemaan sopimuspuoliksi, -yrityksiksi tai kalastusyhteistyöyrityksiksi ja sitoutumaan ICCATin säilyttämis- ja hoitotoimenpiteiden noudattamiseen, ON ANTANUT TÄMÄN ASETUKSEN: 1 artikla Tässä asetuksessa tarkoitetaan: 1. "Kalastustoiminnalla": kalastusta, kalanjalostustoimia, kalan purkamista alukselta ja kaikkia niihin liittyviä toimia, joita toteutetaan ICCATin toimivaltaan kuuluville lajeille. 2. "Tarkkailulla": kaikkea merivalvonnasta vastuussa olevien jäsenvaltion tai jäsenvaltion toimivaltaisen viranomaisen alusten tai lentokoneiden harjoittamaa sellaisen aluksen tarkkailua: - jonka kansallisuus ei ole ilmeinen, jäljempänä "liputon alus", ja joka todennäköisesti aikoo kalastaa ICCATin toimivaltaan kuuluvia lajeja, tai - joka purjehtii jonkin sopimuspuolen lipun alla ja joka todennäköisesti kalastaa ICCATin säilyttämistoimenpiteiden vastaisesti, tai - joka purjehtii muiden sopimuspuolten, -yritysten tai kalastusyritysten lipun alla ja joka todennäköisesti kalastaa ICCATin säilyttämistoimenpiteiden vastaisesti. Tarkkailu kirjataan liitteessä I tarkoitetun tarkkailulomakkeen avulla. Siihen on liitettävä, silloin kun se on mahdollista, tässä tarkkailulomakkeessa tarkoitetut tiedot. Mukana voi tarvittaessa olla valokuvia tarkkaillusta aluksesta. 2 artikla 1. Tarkkailulomakkeet toimitetaan viipymättä sille jäsenvaltiolle, josta tarkkailija on, joka toimittaa niistä tiedon viipymättä komissiolle. 2. Komissio toimittaa nämä tarkkailulomakkeet viipymättä aluksen lippujäsenvaltiolle ja ICCATin sihteeristölle. 3 artikla 1. Jäsenvaltion, joka vastaanottaa sopimuspuolen kautta lippunsa alla purjehtivan aluksen tarkkailuilmoituksen, on annettava viipymättä tieto tästä tarkkailuilmoituksesta ja kaikista siihen liittyvistä tiedoista komissiolle. 2. Komissio toimittaa ICCATin sihteeristölle aikanaan nämä tiedot ICCAtin täytäntöönpanokomitean tutkintaa varten. 4 artikla 1. Jäsenvaltion toimivaltaisten viranomaisten, jotka ovat pysäyttäneet ja/tai tarkastaneet 1 artiklassa tarkoitetun liputtoman aluksen, on ilmoitettava viipymättä komissiolle tarkastuksen tuloksista sekä tarvittaessa kansainvälisen oikeuden mukaisista toteuttamistaan asianmukaisista toimenpiteistä. 2. Komissio toimittaa nämä tiedot viipymättä ICCATin sihteeristölle. 5 artikla 1. Yhteisön kalastusalukset ja emäalukset eivät saa vastaanottaa ICCATin toimivaltaan kuuluvia jälleenlaivattuja lajeja, jotka ovat peräisin muiden kuin sopimuspuolten lipun alla purjehtivista aluksista, joilla ei ole sopimuspuolen, -yrityksen tai -kalastusyhteistyöyrityksen asemaa. 2. Komissio toimittaa jäsenvaltioille ennen jokaisen vuoden alkua ICCATin säätämästä sopimuspuolten, -yritysten ja -kalastusyhteistyöyritysten luettelon. 3. Jäsenvaltioiden on ilmoitettava yhteisön kalastusalusten ennen edellisen vuoden 1 päivän marraskuuta tapahtunutta jälleenlaivaustoimintaa koskevat tiedot komissiolle, joka toimittaa ne ICCATille. 6 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. LIITE >KAAVION ALKU> ALUSTEN TARKKAILULOMKAE 1. Tarkkailupäivämäärä: (kk) (pp) (vvvv) 2. Tarkkaillun aluksen sijainti: Merellä: Leveysaste Pituusaste 3. Tarkkaillun aluksen nimi: 4. Lippuvaltio: 5. Rekisteröintisatama (ja -maa): 6. Alustyyppi: 7. Kansainvälinen radiokutsutunnus: 8. Arvioitu pituus ja bruttovetoisuus: metriä t 9. Pyydysten kuvaus: Tyyppi: 10. Aluksen tilanne meritarkkailun hetkellä (rasti ruutuun): Kalastaa Navigori Ajelehtii Jälleenlaivaa Muu 11. Aluksen toiminnan tyyppi tarkkailuajankohtana: >KAAVION LOOPU>